വാഗ്ദാനങ്ങള് മാത്രം ബാക്കി , പെട്ടിക്കടക്കാരുടെ ദുരിതം ആരും കാണുന്നില്ല തൊടുപുഴ: മൂലമറ്റം ടൗണില് പെട്ടിക്കടകള് നടത്തിയിരുന്ന 15 കുടുംബക്കാരുടെ ജീവിതം ദുരിതത്തില്.മൂലമറ്റം ടൗണില് കനാല് കരയില് പൊതുമരാമത്ത് പുറമ്ബോക്കില് 30 വര്ഷത്തിലേറെയായി പ്രവര്ത്തിച്ചിരുന്ന പെട്ടിക്കടകള് കഴിഞ്ഞ വര്ഷം ആഗസ്റ്റ് 18 ന് പൊതുമരാമത്ത് വകുപ്പ് പൊളിച്ച് മാറ്റിയിരുന്നു.ഇവരെ രണ്ട് മാസത്തിനുള്ളില് മൂലമറ്റം ടാക്സി സ്റ്റാന്ഡിനു സമീപത്ത് നിര്മാണത്തിലിരിക്കുന്ന വനിതാ ഷോപ്പിംങ്ങ് കോംപ്ലക്സില് പുനരധിവസിപ്പിക്കുമെന്ന് അന്നത്തെ അറക്കുളം പഞ്ചായത്ത് ഭരണ സമിതി ഉറപ്പ് നല്കിയതുമാണ്.എന്നാല് അതൊന്നും നടപ്പിലായില്ല.2000 ല് ഷോപ്പിങ് കോംപ്ലക്സിനായി സ്ഥലം വാങ്ങി കെട്ടിടനിര്മാണം ആരംഭിച്ചതാണ്.മാറി മാറി ഭരണത്തില് എത്തിയ അറക്കുളം പഞ്ചായത്ത് ഭരണ സമിതിയുടെ താല്പര്യക്കുറവില് 21 വര്ഷമായിട്ടും കെട്ടിട നിര്മാണം പൂര്ത്തിയായില്ല.പെട്ടിക്കട പ്രശ്നത്തില് പഞ്ചായത്തിലെ പുതിയ ഭരണ സമിതിയുടെ ഇടപെടലുണ്ടാകുമെന്ന് പ്രതീക്ഷിച്ചെങ്കിലും അതും നടപ്പിലായില്ല. പൊളിക്കുന്നതിനെതിരെ സമരവുമായി എത്തിയ രാഷ്ട്രീയ നേതാക്കളും തങ്ങളെ മറന്നെന്നാണ് പെട്ടിക്കട നടത്തി ഉപജീവനം നടത്തിയിരുന്നവര് പറയുന്നത്. മൂലമറ്റം കെഎസ്ഇബി കനാലിന്റെ കരയോടു ചേര്ന്നാണ് പെട്ടിക്കടകള് സ്ഥതി ചെയ്തിരുന്നത്.മറ്റു ജീവിത മാര്ഗങ്ങളില്ലാത്ത ഒട്ടേറെ ആളുകളാണ് ഇവിടെ കടകള് നടത്തിയിരുന്നത്.സാമ്ബത്തികമായി പിന്നാക്കം നില്ക്കുന്നവരും വിവിധ ശാരീരിക വെല്ലുവിളികള് നേരിടുന്നവരും ഇക്കൂട്ടത്തിലുണ്ടാട്ടിരുന്നു. കടകളില്നിന്നു കിട്ടുന്ന തുച്ഛവരുമാനത്തിലാണ് കുടുംബക്കാര് കഴിഞ്ഞിരുന്നതെന്നും പെട്ടിക്കട നടത്തിയിരുന്നവര് പറഞ്ഞു.